Beseda fotograf izhaja iz grških besed, ki pomenita svetloba in risanje oziroma pisanje. Če to združimo, dobimo risanje s svetlobo. Ko govorimo o fotografu, govorimo o osebi, ki fotografira oziroma se ukvarja s fotografijo. Poznamo tako ljubiteljske kot tudi profesionalne fotografe.
V kategorijo amaterskih fotografov štejemo ljudi, ki fotografirajo določene predmete, ljudi, kraje ali dogodke, zaradi svojega užitka in z namenom, da se bodo spomnili le-tega , brez namena, da bi svoje fotografije nato prodali naprej. K profesionalnim fotografom pa ponavadi spadajo tisti ljudje, ki fotografirajo z namenom prodaje oziroma posebne uporabe svoih lastnih fotografij. Seveda pa tudi oni ob samem fotografiranju užijajo in zajemajo nepozabne trenutke. Profesionalni fotografi lahko fotografirajo za plačilo fotografije, z namenom za nakup fotografije oziroma z namenom nadaljne prodaje ali uporabe fotografij.
Oseba, ki je po poklicu fotograf oziroma oseba, ki se s fotografijo ukvarja je lahko uslužbenec v nekem podjetju ali agenciji ali pa deluje kot samostojni podjetnik. Poznamo pa tudi poklice, kjer je fotografija le del celotnega dela, na primer novinarji ali znanstveniki.